**Referat fra møte i AU**

Tid: 02.03.2018 kl. 14.30 – 16.00

Sted: Scandic Sørlandet Hotel, Kristiansand

Til stede fra AU: Bjørn Ropstad, Gro Anita Mykjaaland, Per Kristian Lunden, Robert Cornels Nordli, Lena Rannestad Kloster og Margrethe Handeland.

Gjester i møte: Roy Mersland (rådgiver), Lars Erik Torjussen (styreleder AE) og Jill Akselsen (styremedlem AE).

Referat: Rune Røiseland (sekretariat).

**SAKER I MØTET**

* Oppsummering av eiermøte 2.3.18
* Valgkomite for valg til styre og bedriftsforsamling, 2018
* Eventuelt

**Referat fra møte**

1. **Oppsummering av eiermøte**

AU oppsummerte eiermøte tidligere samme dag som et godt gjennomført møte med mye engasjement i salen og relevant innhold. Agder Energi leverte gode innlegg som gav kommunene viktig informasjon. Samtidig var selskapets ledelse ydmyk for de mange og store utfordringene som fulgte av strømbruddene gjennom vinteren.

AU registrerer at anbefalingen om å avslutte sonderingene om en eventuell fusjon mellom AE og Skagerak Energi ikke overrasket kommunene, men at det ble gitt uttrykk for beklagelse over muligheten som med dette ble lagt bort. Samtidig gir flere uttrykk for tro på Agder Energi sin strategi og solide forutsetninger for å lykkes også uten fusjon. Flere tok til orde for at fokus nå bør rettes mot andre strategiske muligheter.

Konsernets presentasjon av framtidsutsiktene ble også godt mottatt i møte, men tematikken oppleves av noen som litt uoversiktlig. AU ser svært positivt på at selskapet inviterer kommunene som gjester til temakonferanse i mai, og på den måten gir flere mulighet til å bli bedre kjent med muligheter og utfordringer i fremtidsbildet. Unni Farestveit fra Agder Energi informerte om at det ville bli sendt ut egen invitasjon til kommunene i løpet av kort tid.

Utbyttepolitikk for kommende tre år kommer til formell behandling i eiermøte 25. mai. Innen den tid ønsker AU dybdepresentasjoner av selskapets investeringsportefølje og et særlig blikk på tiden frem mot 2020. AU er vel kjent med de foreliggende prisprognosene i perioden og registrerer at selskapet signaliserer bekymring for gjeldsgraden som er på vei opp. Gjennom den kommende eierskapsmeldingen har kommunene et særlig blikk for ratingen BBB+ og vil ha denne som et av premissene i den videre utbyttepolitikken. I kommende AU-møte vil styreleder og rådgivere få anledning til å vurdere status og gi sine anbefalinger om veien videre og aktuelle modeller for beregning av riktig utbyttenivå de kommende tre årene.

1. **Valgkomite for valg til styre og bedriftsforsamling, 2018**

AU er valgkomite for eiermøte og skal innen 25. mai ha klar en innstilling til valg av styremedlemmer og bedriftsforsamling videre. Arbeidsprosessen starter med en evaluering og individuelle samtaler med styremedlemmene som er utpekt av Agdereierne i sittende styre. Gjennom samtalene ønsker AU både å evaluere og få innspill med tanke på kompetanser som eventuelt bør styrkes i det videre.

AU er som tidligere også nå opptatt av å balansere kontinuitet og rullering av styremedlemmer. Parallelt med den innledende prosessen begynner en første uformell kartlegging av mulige alternative kandidater.

I del 2 av møte 02.03 var Jill Akselsen invitert til AU.

Øvrige medlemmer og varamedlemmer er satt opp med samtaler i møte med AU mandag 9. april mellom kl. 09.00 – 16.00 i Dronningensgate 3, Kristiansand. Denne dagen er lagt opp med følgende plan:

kl 0900 AU samles for planlegging av dagen

kl 0930 Samtale med Ann-Kari Heier

kl 1030 Samtale med Leif Atle Beisland

kl 1130 Lunsj

kl 1200 Samtale med Tine Sundtoft

kl 1300 Samtale med Lars-Petter Maltby

kl 1400 Samtale med Lars Erik Torjussen

kl 1500 AU om veien videre

kl 1600 Senest slutt

1. **Eventuelt**
* Styreleder og medlemmene i AU benyttet anledningen til å takke Bjørn Ropstad for godt arbeid med fusjonssonderingene ovenfor eierkommunene i Grenland og Statkraft.

Neste møte i AU: Fredag 23.3 kl. 11.30. Sted: Møterom Arendal hos Agder Energi på Kjøyta, Kristiansand

Ref.

Rune Røiseland Bjørn Ropstad

Kristiansand, 08.03.2018